মুহাম্মদ ইউনূসের অন্তর্বর্তীকালীন সরকার

মুহাম্মদ ইউনূসের অন্তর্বর্তীকালীন সরকার হলো ছাত্র-জনতার অভ্যুত্থানের পরিপ্রেক্ষিতে সৃষ্ট অসহযোগ আন্দোলনের ফলে সাবেক প্রধানমন্ত্রী শেখ হাসিনার পদত্যাগের পর গঠিত হওয়া বাংলাদেশের অন্তর্বর্তীকালীন সরকার। ২০২৪ সালের ৫ আগস্ট এই অস্থায়ী সরকার গঠনের বিষয়টি নিশ্চিত করে বৈষম্যবিরোধী ছাত্র আন্দোলনকারী সমন্বয়কদের প্রতিনিধি দল, বাংলাদেশের রাষ্ট্রপতি এবং সেনাবাহিনীর প্রধান। ৮ আগস্ট শপথ গ্রহণের মাধ্যমে ড. মুহাম্মদ ইউনূসকে প্রধান উপদেষ্টা করে সরকার গঠন করা হয়। রাষ্ট্রপতি মোহাম্মদ সাহাবুদ্দিন ৬ আগস্ট সংসদ বিলুপ্ত ঘোষণার পর অন্তর্বর্তীকালীন সরকার ত্রয়োদশ জাতীয় সংসদ নির্বাচন অনুষ্ঠিত না হওয়া পর্যন্ত দায়িত্ব পালন করবেন বলে ঘোষণা দেন।

রাষ্ট্রপতি মোহাম্মদ সাহাবুদ্দিন ৮ আগস্ট ২০২৪ তারিখে বঙ্গভবনে ইউনূস এবং তার উপদেষ্টা পরিষদের শপথবাক্য পাঠ করান। বর্তমানে এই উপদেষ্টা পরিষদে রয়েছে ১ জন প্রধান উপদেষ্টা, ২০ জন উপদেষ্টা, প্রধান উপদেষ্টার কার্যালয়ের অধীনে ৮ জন বিশেষ সহকারী এবং প্রধান উপদেষ্টার অধীনে প্রতিমন্ত্রীর পদমর্যাদায় ৫ জন বিশেষ সহকারী। রাষ্ট্রীয় অতিথি ভবন যমুনা প্রধান উপদেষ্টার সরকারি বাসভবন হিসেবে ব্যবহৃত হচ্ছে।

 পটভূমি 

২০২৪ সালের ৫ই আগস্ট, বাংলাদেশের প্রধানমন্ত্রী শেখ হাসিনা পদত্যাগ করেন এবং ছাত্র-জনতার অভ্যুত্থানের মুখে ভারতে পালিয়ে যান। প্রথমে কোটা সংস্কারের মতো বিষয়ে কেন্দ্রীভূত এই আন্দোলন ধীরে ধীরে তীব্র হয়ে ওঠে এবং সহিংসতা ও ব্যাপক হতাহতের খবর আসতে থাকে। পরে এটি ছাত্র-জনতার গণঅভ্যুত্থান বা জুলাই বিপ্লব নামে পরিচিতি পায় এবং শেখ হাসিনা ও তার সরকারের পদত্যাগের দাবিতে উৎকর্ষ লাভ করে।

শেখ হাসিনার পদত্যাগের পর, সেনাপ্রধান জেনারেল ওয়াকার-উজ-জামান এবং রাষ্ট্রপতি মোহাম্মদ সাহাবুদ্দিন একটি অন্তর্বর্তী সরকার গঠনের ঘোষণা দেন। রাষ্ট্রপতি দেশের বিভিন্ন রাজনৈতিক দলের নেতৃবৃন্দের সঙ্গে আলোচনা শুরু করেন এবং ৬ আগস্ট ২০২৪ সালে সংসদ ভেঙে দেন। আন্দোলনের নেতৃত্বদানকারী সংগঠন বৈষম্যবিরোধী ছাত্র আন্দোলন অর্থনীতিবিদ ও নোবেল বিজয়ী মুহাম্মদ ইউনূসকে, যিনি তখন প্যারিসে ছিলেন, অন্তর্বর্তী সরকারের প্রধান হিসেবে প্রস্তাব করে। ইউনূস প্রস্তাব গ্রহণ করেন, এবং ৭ আগস্ট ২০২৪ সালে অন্তর্বর্তী সরকার চূড়ান্ত হয়।

 সরকার গঠন এবং সময়রেখা 

 ৮ আগস্ট ২০২৪ 
 মুহাম্মদ ইউনূসকে রাষ্ট্রপতি মোহাম্মদ সাহাবুদ্দিন বাংলাদেশের অন্তর্বর্তীকালীন সরকারের প্রধান উপদেষ্টা হিসেবে নিযুক্ত করেন।

 রাষ্ট্রপতি কর্তৃক অন্তর্বর্তীকালীন সরকারের উপদেষ্টা হিসেবে নিম্নে উল্লেখিত ১৬ জনকে নিযুক্ত করা হয়েছিল:
 সালেহউদ্দিন আহমেদ
 আসিফ নজরুল
 আদিলুর রহমান খান
 এ এফ হাসান আরিফ
 মোহাম্মদ তৌহিদ হোসেন
 সৈয়দা রিজওয়ানা হাসান
 শারমীন এস মুরশিদ
 ফারুক-ই-আজম
 এম. সাখাওয়াত হোসেন
 সুপ্রদীপ চাকমা
 বিধান রঞ্জন রায়
 আ ফ ম খালিদ হোসেন
 ফরিদা আখতার
 নূরজাহান বেগম
 নাহিদ ইসলাম
 আসিফ মাহমুদ
 বঙ্গভবনে রাষ্ট্রপতি মুহাম্মদ ইউনূসকে শপথবাক্য পাঠ করান। রাষ্ট্রপতি প্রধান উপদেষ্টার পাশাপাশি নিযুক্ত ১৬ জন উপদেষ্টার মধ্যে ১৩ জনকে শপথবাক্য পাঠ করান। বলা হয়েছিল যে, বাকি তিন উপদেষ্টা - সুপ্রদীপ চাকমা, বিধান রঞ্জন রায় এবং ফারুক-ই-আজম পরবর্তীতে শপথ নেবেন। শপথ অনুষ্ঠানে জাতীয় ও আন্তর্জাতিক অতিথিবর্গ উপস্থিত ছিলেন, যাদের মধ্যে বেশ কয়েকজন রাষ্ট্রদূত এবং বাংলাদেশের সশস্ত্র বাহিনীর প্রধানগণ - সেনাবাহিনী প্রধান, নৌবাহিনী প্রধান এবং বিমান বাহিনী প্রধান - উপস্থিত ছিলেন। বিভিন্ন রাজনৈতিক দলের (আওয়ামী লীগ ব্যতীত) জ্যেষ্ঠ রাজনৈতিক ব্যক্তিত্বরাও উপস্থিত ছিলেন, অন্যান্য অনেক বিশিষ্ট অতিথির সাথে।

 ৯ আগস্ট ২০২৪ 

 মন্ত্রণালয় ও বিভাগের দায়িত্ব বন্টন প্রকাশ করা হয়। প্রধান উপদেষ্টা মুহাম্মদ ইউনূসকে মোট ২৭টি মন্ত্রণালয় এবং বিভাগ ন্যস্ত করা হয়েছিল। অন্য ১৩ জন উপদেষ্টার প্রত্যেককে একটি করে মন্ত্রণালয় দেওয়া হয়েছিল।

 ১১ আগস্ট ২০২৪ 

 রাষ্ট্রপতি সুপ্রদীপ চাকমা এবং বিধান রঞ্জন রায়কে উপদেষ্টা হিসেবে শপথ বাক্য পাঠ করান। 
 তাদের নিয়োগের পর, ইউনূস, চাকমা এবং রায়ের মধ্যে মন্ত্রণালয় এবং বিভাগের দায়িত্ব পুনর্বণ্টন করা হয়। দুই উপদেষ্টার প্রত্যেককে একটি করে মন্ত্রণালয় বরাদ্দ করা হয় এবং ২৫টি মন্ত্রণালয় এবং বিভাগ প্রধান উপদেষ্টারর উপর ন্যস্ত থাকে।

 ১৩ আগস্ট ২০২৪ 

 ফারুক-ই-আজম উপদেষ্টা হিসেবে শপথ গ্রহণ করেন। 
 তার নিয়োগের পর, ইউনূস এবং ফারুকের মধ্যে মন্ত্রণালয় এবং বিভাগগুলি পুনর্বণ্টন করা হয়। ফারুককে একটি মন্ত্রণালয় দেওয়া হয় এবং ২৪টি মন্ত্রণালয় এবং বিভাগ প্রধান উপদেষ্টার অধীনে ন্যস্ত থাকে।
 সাংবাদিক শফিকুল আলম, এজেন্সি ফ্রান্স-প্রেসের বাংলাদেশ ব্যুরো প্রধান সচিবের মর্যাদায় প্রধান উপদেষ্টার প্রেস সচিব হিসেবে নিযুক্ত হন।

 ১৪ আগস্ট ২০২৪ 

 লামিয়া মোর্শেদ, ইউনূস সেন্টার এবং গ্রামীণ হেলথকেয়ার ট্রাস্টের নির্বাহী পরিচালক, সিনিয়র সচিবের মর্যাদায় টেকসই উন্নয়ন লক্ষ্য (এসডিজি) বিষয়ক প্রধান সমন্বয়কারী হিসেবে নিযুক্ত হন।

 ১৬ আগস্ট ২০২৪ 

 নতুন চারজন উপদেষ্টা - ওয়াহিদউদ্দিন মাহমুদ, আলী ইমাম মজুমদার, মুহাম্মদ ফাওজুল কবির খান এবং জাহাঙ্গীর আলম চৌধুরী রাষ্ট্রপতি মোহাম্মদ সাহাবুদ্দিন কর্তৃক নিযুক্ত হন এবং একই দিনে শপথ গ্রহণ করেন।

 তাদের নিয়োগের পর, প্রধান উপদেষ্টা এবং সকল উপদেষ্টার মধ্যে মন্ত্রণালয় এবং বিভাগের পুনর্বণ্টন করা হয়। প্রধান উপদেষ্টা মোট ১০টি মন্ত্রণালয় এবং বিভাগের দায়িত্ব গ্রহণ করেন। একটি মন্ত্রণালয়ের দায়িত্ব অন্যান্য উপদেষ্টাদের অনেকের উপর অর্পণ করা হয়েছিল, অন্যদিকে কিছু উপদেষ্টাকে একাধিক মন্ত্রণালয় অর্পণ করা হয়েছিল।

 আলী ইমাম মজুমদারকে একজন উপদেষ্টার সমতুল্য হিসেবে প্রধান উপদেষ্টার বিশেষ সহকারী নিযুক্ত করা হয়। প্রজ্ঞাপনে, তার ভূমিকা "প্রধান উপদেষ্টার কার্যালয়ে সংযুক্ত" হিসাবে উল্লেখ করা হয়।

 ২২ আগস্ট ২০২৪ 

 আব্দুল হাফিজকে একজন উপদেষ্টার সমতুল্য হিসেবে প্রতিরক্ষা ও জাতীয় সংহতি উন্নয়ন বিষয়ক প্রধান উপদেষ্টার বিশেষ সহকারী হিসেবে নিযুক্ত করা হয়।

 ২৭ আগস্ট ২০২৪ 

 প্রধান উপদেষ্টা এবং অন্য চারজন উপদেষ্টার মধ্যে মন্ত্রণালয় এবং বিভাগের পুনর্বণ্টন করা হয়, ফলে ৬টি মন্ত্রণালয় এবং বিভাগ প্রধান উপদেষ্টার অধীনে ন্যস্ত থাকে।

 ২৮ আগস্ট ২০২৪ 

 মাহফুজ আলম, বৈষম্য বিরোধী ছাত্র আন্দোলনের লিয়াজোঁ কমিটির সমন্বয়ক, সচিবের মর্যাদায় প্রধান উপদেষ্টার বিশেষ সহকারী হিসেবে নিযুক্ত হন।

 ৪ সেপ্টেম্বর ২০২৪ 

 লুৎফে সিদ্দিকীকে একজন উপদেষ্টার সমতুল্য হিসেবে আন্তর্জাতিক বিষয়ক প্রধান উপদেষ্টার দূত হিসেবে নিযুক্ত করা হয়।

 ১০ নভেম্বর ২০২৪ 

 মাহফুজ আলম, শেখ বশির উদ্দিন এবং মোস্তফা সরয়ার ফারুকীকে বঙ্গভবনে রাষ্ট্রপতি মোহাম্মদ শাহাবুদ্দিন উপদেষ্টা হিসেবে শপথবাক্য পাঠ করান।
 তাদের নিয়োগের পর মন্ত্রণালয় এবং বিভাগের পুনর্বণ্টন করা হয়, যার ফলে প্রধান উপদেষ্টার অধীনে চারটি মন্ত্রণালয় এবং বিভাগ ন্যস্ত থাকে।
 সাবেক পুলিশ মহাপরিদর্শক খোদা বক্স চৌধুরী, বঙ্গবন্ধু শেখ মুজিব মেডিকেল বিশ্ববিদ্যালয়ের উপাচার্য সায়েদুর রহমান এবং এম আমিনুল ইসলামকে প্রতিমন্ত্রীর মর্যাদায় অন্তর্বর্তীকালীন সরকারের বিশেষ সহকারী হিসেবে নিযুক্ত করা হয়। তাদেরকে যথাক্রমে স্বরাষ্ট্র মন্ত্রণালয়, স্বাস্থ্য ও পরিবার কল্যাণ মন্ত্রণালয় এবং শিক্ষা মন্ত্রণালয়ের উপর নির্বাহী ক্ষমতা দেওয়া হয়।

 ১৯ নভেম্বর ২০২৪ 

 খলিলুর রহমান, জাতিসংঘের সাবেক কর্মকর্তা এবং ইস্ট ওয়েস্ট বিশ্ববিদ্যালয়ের ট্রাস্টি বোর্ডের বর্তমান সদস্য, রোহিঙ্গা ইস্যু এবং অগ্রাধিকার বিষয়ক প্রধান উপদেষ্টার উচ্চ প্রতিনিধি হিসেবে নিযুক্ত হন।

 ২১ নভেম্বর ২০২৪ 

 রাষ্ট্রপতি মোহাম্মদ শাহাবুদ্দিন, সাবেক সচিব এএমএম নাসির উদ্দিনকে প্রধান নির্বাচন কমিশনার এবং আরও চারজন নির্বাচন কমিশনার হিসেবে নিযুক্ত করেন।

 ২০ ডিসেম্বর ২০২৪ 

 উপদেষ্টা এ এফ হাসান আরিফ মৃত্যু বরণ করেন।  
 ভূমি মন্ত্রণালয় এবং বেসামরিক বিমান পরিবহন ও পর্যটন মন্ত্রণালয়, উপদেষ্টা এ এফ হাসান আরিফের অধীনে দুটি মন্ত্রণালয় প্রধান উপদেষ্টা মুহাম্মদ ইউনূসের অধীনে স্থানান্তরিত করা হয়।

 ২০ জানুয়ারী ২০২৫ 

 আলী ইমাম মজুমদারকে অতিরিক্ত দায়িত্ব হিসেবে ভূমি মন্ত্রণালয়ের দায়িত্ব দেওয়া হয়।

 ৬ ফেব্রুয়ারি ২০২৫ 

 সাংবাদিক মনির হায়দারকে একজন সিনিয়র সচিবের সমতুল্য মর্যাদায় ঐক্যমত্য গঠনে প্রধান উপদেষ্টার বিশেষ সহকারী হিসেবে নিযুক্ত করা হয়।

 ১৭ ফেব্রুয়ারি ২০২৫ 

 রাষ্ট্রপতি মোহাম্মদ শাহাবুদ্দিন জুলাই ২০২৪ সালের গণঅভ্যুত্থান সম্পর্কিত বিষয়গুলিকে মুক্তিযুদ্ধ বিষয়ক মন্ত্রণালয়ের অধীনে অন্তর্ভুক্ত করার জন্য কার্যবিধি সংশোধন করেন।

 ১৮ ফেব্রুয়ারি ২০২৫ 

 প্রধান উপদেষ্টার প্রেস সচিব শফিকুল আলমকে সিনিয়র সচিব পদে পদোন্নতি দেওয়া হয়।

 ২৫ ফেব্রুয়ারি ২০২৫ 

 নাহিদ ইসলাম উপদেষ্টা পদ থেকে পদত্যাগ করে নতুন রাজনৈতিক দলে যোগ দেন।
 তথ্য ও সম্প্রচার মন্ত্রণালয় এবং ডাক, টেলিযোগাযোগ ও তথ্য প্রযুক্তি মন্ত্রণালয়, উপদেষ্টা নাহিদ ইসলামের অধীনে দুটি মন্ত্রণালয় প্রধান উপদেষ্টা মুহাম্মদ ইউনূসের অধীনে স্থানান্তরিত করা হয়।

 ২৬ ফেব্রুয়ারি ২০২৫ 

 মাহফুজ আলমকে প্রধান উপদেষ্টার বিশেষ সহকারীর পদ থেকে তথ্য ও সম্প্রচার মন্ত্রণালয়ের উপদেষ্টা পদে স্থানান্তরিত করা হয়।

 ৫ মার্চ ২০২৫ 

 চৌধুরী রফিকুল আবরারকে রাষ্ট্রপতি মোহাম্মদ শাহাবুদ্দিন উপদেষ্টা হিসেবে নিযুক্ত করেন এবং শপথ বাক্য পাঠ করান।
 চৌধুরী রফিকুল আবরারকে শিক্ষা মন্ত্রণালয়ের উপদেষ্টা হিসেবে নিযুক্ত করা হয়, যেটি পূর্বে ওয়াহিদউদ্দিন মাহমুদের অধীনে ছিল।
 শেখ মঈন উদ্দিন এবং ফয়েজ আহমেদ তাইয়্যেবকে প্রতিমন্ত্রীর মর্যাদায় বিশেষ সহকারী হিসেবে নিযুক্ত করা হয় এবং যথাক্রমে সড়ক পরিবহন ও সেতু মন্ত্রণালয় এবং ডাক, টেলিযোগাযোগ ও তথ্য প্রযুক্তি মন্ত্রণালয়ের দায়িত্ব দেওয়া হয়।

 ১০ মার্চ ২০২৫ 
 এম আমিনুল ইসলাম শিক্ষা মন্ত্রণালয়ের বিশেষ সহকারী (প্রতিমন্ত্রীর মর্যাদাসহ) পদ থেকে পদত্যাগ করেন।
 আনিসুজ্জামান চৌধুরীকে অর্থ মন্ত্রণালয়ের বিশেষ সহকারী (প্রতিমন্ত্রীর মর্যাদাসহ) হিসেবে নিযুক্ত করা হয়।

 ৭ এপ্রিল ২০২৫ 
 বাংলাদেশ বিনিয়োগ উন্নয়ন কর্তৃপক্ষ এবং বাংলাদেশ অর্থনৈতিক অঞ্চল কর্তৃপক্ষের নির্বাহী চেয়ারম্যান আশিক চৌধুরীকে প্রতিমন্ত্রীর মর্যাদা প্রদান করা হয়।

 ৯ এপ্রিল ২০২৫ 
 রোহিঙ্গা ইস্যু এবং অগ্রাধিকার বিষয়ক প্রধান উপদেষ্টার উচ্চ প্রতিনিধি খলিলুর রহমানকে জাতীয় নিরাপত্তা উপদেষ্টা এবং রোহিঙ্গা ইস্যুতে উচ্চ প্রতিনিধি হিসেবে নিযুক্ত করা হয়।

 ১৫ এপ্রিল ২০২৫ 
 শেখ বশির উদ্দিনকে অতিরিক্ত দায়িত্ব হিসেবে বেসামরিক বিমান পরিবহন ও পর্যটন মন্ত্রণালয়ে নিযুক্ত করা হয়।

 ২০ এপ্রিল ২০২৫ 
 মোহাম্মদ সুফিউর রহমানকে পররাষ্ট্র মন্ত্রণালয়ের বিশেষ সহকারী (প্রতিমন্ত্রীর মর্যাদাসহ) হিসেবে নিযুক্ত করা হয়।

১০ ডিসেম্বর ২০২৫
 আসিফ মাহমুদ এবং মাহফুজ আলম উপদেষ্টা পদ থেকে পদত্যাগ করেছেন।

 সরকারের উপদেষ্টাগণ 

২০২৪ সালের ৮ আগস্ট শপথ গ্রহণের মাধ্যমে মুহাম্মদ ইউনূসকে অন্তর্বর্তীকালীন সরকারের প্রধান উপদেষ্টা করে অন্তর্বর্তীকালীন সরকার গঠন করা হয়। নতুন এই সরকারে উপদেষ্টা মোট ২৪ জন, যাদের মধ্যে তিনজন বৈষম্যবিরোধী ছাত্র আন্দোলনের সমন্বয়ক।

 উপদেষ্টাদের তালিকা 
 30px বাংলাদেশের অন্তর্বর্তীকালীন সরকার উপদেষ্টা  প্রতিকৃতি মন্ত্রণালয়/ বিভাগ/ দায়িত্বদায়িত্ব গ্রহণঅবমুক্তির তারিখপরিচিতিতথ্যসূত্র প্রধান উপদেষ্টামুহাম্মদ ইউনূস120px উপদেষ্টা পরিষদ বিভাগ
 প্রতিরক্ষা মন্ত্রণালয়
 সশস্ত্র বাহিনী বিভাগ
 জনপ্রশাসন মন্ত্রণালয়
 ডাক, টেলিযোগাযোগ ও তথ্যপ্রযুক্তি মন্ত্রণালয়৮ আগস্ট ২০২৪অদ্যাবধিসামজিক উদ্যোক্তা, সমাজসেবক ও নোবেল পুরস্কার বিজয়ী এবং গ্রামীণ ব্যাংকের প্রতিষ্ঠাতাপ্রধান উপদেষ্টার কার্যালয়ের অধীনে বিশেষ পদসমূহ শফিকুল আলম  
 প্রধান উপদেষ্টার প্রেস সচিব
(সিনিয়র সচিবের সমতুল্য পদমর্যাদা)১৩ আগস্ট ২০২৪অদ্যাবধি  সাংবাদিক এবং বাংলাদেশ ব্যুরো প্রধান, আগেন্স ফ্রঁস-প্রেসলামিয়া মোর্শেদ  টেকসই উন্নয়ন লক্ষ্যমাত্রা (এসডিজি)  বিষয়ক প্রধান সমন্বয়কারী
(সিনিয়র সচিবের সমতুল্য পদমর্যাদা)১৪ আগস্ট ২০২৪অদ্যাবধি নির্বাহী পরিচালক, ইউনূস সেন্টার এবং গ্রামীণ হেলথকেয়ার ট্রাস্ট আবদুল হাফিজcenter|140x140px প্রধান উপদেষ্টার প্রতিরক্ষা ও জাতীয় সংহতি উন্নয়নবিষয়ক বিশেষ সহকারী
(উপদেষ্টার সমতুল্য পদমর্যাদা)২২ আগস্ট ২০২৪অদ্যাবধি   বাংলাদেশ সেনাবাহিনীর অবসরপ্রাপ্ত সাবেক লেফট্যানেন্ট জেনারেল লুৎফে সিদ্দিকী  
 প্রধান উপদেষ্টার আন্তর্জাতিক বিষয় সংক্রান্ত বিশেষ দূত
(উপদেষ্টার সমতুল্য পদমর্যাদা)৪ সেপ্টেম্বর ২০২৪অদ্যাবধি  লন্ডন স্কুল অফ ইকোনোমিকসের প্র্যাকটিস ভিজিটিং অধ্যাপক এবং সিঙ্গাপুর জাতীয় বিশ্ববিদ্যালয়ের রিস্ক ম্যানেজমেন্ট ইনস্টিটিউটের অ্যাডজান্ট অধ্যাপকখলিলুর রহমানcenter|133x133px জাতীয় নিরাপত্তা উপদেষ্টা এবং প্রধান উপদেষ্টার উচ্চ প্রতিনিধি রোহিঙ্গা ইস্যু
(উপদেষ্টার সমতুল্য পদমর্যাদা)১৩ নভেম্বর ২০২৪অদ্যাবধি  জাতিসংঘের মহাসচিব এর নির্বাহী কার্যালয়ের অর্থনৈতিক, সামাজিক ও উন্নয়ন বিষয়ক প্রাক্তন প্রধান এবং সদস্য, ট্রাস্টি বোর্ড, ইস্ট ওয়েস্ট ইউনিভার্সিটি মনির হায়দারcenter|140x140px 
ঐক্যমত্য গঠন বিষয়ক প্রধান উপদেষ্টার বিশেষ সহকারী
(সিনিয়র সচিবের সমতুল্য পদমর্যাদা) ৬ ফেব্রুয়ারী ২০২৫অদ্যাবধি  সাংবাদিক আশিক চৌধুরী  
 বাংলাদেশ বিনিয়োগ উন্নয়ন কর্তৃপক্ষ, বাংলাদেশ অর্থনৈতিক অঞ্চল কর্তৃপক্ষ এবং মহেশখালী সমন্বিত উন্নয়ন কর্তৃপক্ষের নির্বাহী চেয়ারম্যান 
 প্রধান নির্বাহী কর্মকর্তা, সরকারি-বেসরকারি অংশীদারিত্ব কর্তৃপক্ষ

(প্রতিমন্ত্রীর সমতুল্য পদমর্যাদা)৭ এপ্রিল ২০২৫অদ্যাবধি  চার্টার্ড ফিনান্সিয়াল অ্যানালিস্ট  আলী রীয়াজ  
 প্রধান উপদেষ্টার বিশেষ সহকারী
(উপদেষ্টার সমতুল্য পদমর্যাদা)১৩ নভেম্বর ২০২৫অদ্যাবধি রাষ্ট্রবিজ্ঞানী, লেখক, বিশিষ্ট অধ্যাপক, রাজনীতি ও সরকার বিভাগ, ইলিনয় স্টেট ইউনিভার্সিটি এবং সংবিধান সংস্কার কমিশনের প্রধান উপদেষ্টাসালেহউদ্দিন আহমেদ 120px অর্থ মন্ত্রণালয়
 বিজ্ঞান ও প্রযুক্তি মন্ত্রণালয়৮ আগস্ট ২০২৪অদ্যাবধি  সাবেক গভর্নর, বাংলাদেশ ব্যাংকআসিফ নজরুল120px আইন, বিচার ও সংসদ বিষয়ক মন্ত্রণালয়
 প্রবাসী কল্যাণ ও বৈদেশিক কর্মসংস্থান মন্ত্রণালয়
 যুব ও ক্রীড়া মন্ত্রণালয়৮ আগস্ট ২০২৪অদ্যাবধি  ঢাকা বিশ্ববিদ্যালয়ের আইন বিভাগের শিক্ষক ও অধ্যাপক এবং লেখকআদিলুর রহমান খান 120px শিল্প মন্ত্রণালয়
 গৃহায়ন ও গণপূর্ত মন্ত্রণালয়
 স্থানীয় সরকার, পল্লী উন্নয়ন ও সমবায় মন্ত্রণালয়৮ আগস্ট ২০২৪অদ্যাবধি  সাবেক ডেপুটি অ্যাটর্নি জেনারেল ও মানবাধিকার সংগঠন অধিকারের প্রতিষ্ঠাতা সম্পাদকএ. এফ. হাসান আরিফ120px বেসামরিক বিমান পরিবহন ও পর্যটন মন্ত্রণালয় 
 ভূমি মন্ত্রণালয়৮ আগস্ট ২০২৪২০ ডিসেম্বর ২০২৪   সাবেক অ্যাটর্নি জেনারেল ও তত্ত্বাবধায়ক সরকারের সাবেক উপদেষ্টাতৌহিদ হোসেন120px পররাষ্ট্র মন্ত্রণালয়৮ আগস্ট ২০২৪অদ্যাবধি  সাবেক পররাষ্ট্র সচিব সৈয়দা রিজওয়ানা হাসান 120px পরিবেশ, বন ও জলবায়ু পরিবর্তন মন্ত্রণালয়
 পানি সম্পদ মন্ত্রণালয়
 তথ্য ও সম্প্রচার মন্ত্রণালয়৮ আগস্ট ২০২৪অদ্যাবধি  আইনজীবী ও পরিবেশকর্মী এবং বেলার প্রধান নির্বাহী শারমিন মুরশিদ 120px সমাজকল্যাণ মন্ত্রণালয় 
 মহিলা ও শিশু বিষয়ক মন্ত্রণালয়৮ আগস্ট ২০২৪অদ্যাবধি  বাংলাদেশী আন্দোলনকর্মী ও ব্রতীর প্রধান নির্বাহী কর্মকর্তাএম. সাখাওয়াত হোসেন 120px নৌপরিবহন মন্ত্রণালয়
 শ্রম ও কর্মসংস্থান মন্ত্রণালয়৮ আগস্ট ২০২৪অদ্যাবধি  অবসরপ্রাপ্ত সাবেক ব্রিগেডিয়ার জেনারেল, সাবেক নির্বাচন কমিশনার আল্লামা ড. আ ফ ম খালিদ হোসেন হাফি.120px ধর্ম বিষয়ক মন্ত্রণালয়৮ আগস্ট ২০২৪অদ্যাবধি  লেখক ও গবেষক এবং‌ নায়েবে আমীর হেফাজতে ইসলাম বাংলাদেশ ফরিদা আখতার120px মৎস্য ও প্রাণিসম্পদ মন্ত্রণালয়৮ আগস্ট ২০২৪অদ্যাবধি  অর্থনীতিবিদ ও প্রতিষ্ঠাতা নির্বাহী, উবিনীগ নুরজাহান বেগম 120px স্বাস্থ্য ও পরিবার কল্যাণ মন্ত্রণালয়৮ আগস্ট ২০২৪অদ্যাবধি  গ্রামীণ ব্যাংকের সাবেক ভারপ্রাপ্ত ব্যবস্থাপনা পরিচালকনাহিদ ইসলাম 120x120পিক্সেল ডাক, টেলিযোগাযোগ ও তথ্যপ্রযুক্তি মন্ত্রণালয়
 তথ্য ও সম্প্রচার মন্ত্রণালয়৮ আগস্ট ২০২৪২৫ ফেব্রুয়ারি ২০২৫    সমন্বয়ক, বৈষম্যবিরোধী ছাত্র আন্দোলনআসিফ মাহমুদ 120x120পিক্সেল যুব ও ক্রীড়া মন্ত্রণালয়
 স্থানীয় সরকার, পল্লী উন্নয়ন ও সমবায় মন্ত্রণালয়৮ আগস্ট ২০২৪১০ ডিসেম্বর ২০২৫   বিধান রঞ্জন রায় 120px প্রাথমিক ও গণশিক্ষা মন্ত্রণালয়১১ আগস্ট ২০২৪অদ্যাবধি  সাবেক পরিচালক, জাতীয় মানসিক স্বাস্থ্য ইনস্টিটিউট ও হাসপাতালসুপ্রদীপ চাকমা 120px পার্বত্য চট্টগ্রাম বিষয়ক মন্ত্রণালয়১১ আগস্ট ২০২৪অদ্যাবধি  সাবেক রাষ্ট্রদূত ও পার্বত্য চট্টগ্রাম উন্নয়ন বোর্ডের চেয়ারম্যানফারুক-ই-আজম 120px মুক্তিযুদ্ধ বিষয়ক মন্ত্রণালয়
 দুর্যোগ ব্যবস্থাপনা ও ত্রাণ মন্ত্রণালয়১৩ আগস্ট ২০২৪অদ্যাবধি  বীর প্রতীক পদকপ্রাপ্ত মুক্তিযোদ্ধা ওয়াহিদউদ্দিন মাহমুদ 120px পরিকল্পনা মন্ত্রণালয়১৬ আগস্ট ২০২৪অদ্যাবধি  অর্থনীতিবিদ ও তত্ত্বাবধায়ক সরকারের সাবেক উপদেষ্টামুহাম্মদ ফাওজুল কবির খান 120px বিদ্যুৎ, জ্বালানি ও খনিজ সম্পদ মন্ত্রণালয়
 সড়ক পরিবহন ও সেতু মন্ত্রণালয়
 রেলপথ মন্ত্রণালয়১৬ আগস্ট ২০২৪অদ্যাবধি  সাবেক সচিব, বিদ্যুৎ বিভাগআলী ইমাম মজুমদার 120px খাদ্য মন্ত্রণালয়
 ভূমি মন্ত্রণালয়১৬ আগস্ট ২০২৪অদ্যাবধি  সাবেক মন্ত্রিপরিষদ সচিব জাহাঙ্গীর আলম চৌধুরী  120px স্বরাষ্ট্র মন্ত্রণালয়
 কৃষি মন্ত্রণালয়১৬ আগস্ট ২০২৪অদ্যাবধি  বাংলাদেশ রাইফেলসের সাবেক মহাপরিচালকসেখ বশির উদ্দিন  120px বাণিজ্য মন্ত্রণালয়
 বস্ত্র ও পাট মন্ত্রণালয়
 বেসামরিক বিমান পরিবহন ও পর্যটন মন্ত্রণালয় ১০ নভেম্বর ২০২৪অদ্যাবধি  ব্যবসায়ী,ব্যবস্থাপনা পরিচালক, আকিজ গ্রুপমোস্তফা সরয়ার ফারুকী  Mostofa Sarwar Farooki at Wikipedia 15 celebration in BSK (08)|120px সংস্কৃতি বিষয়ক মন্ত্রণালয় ১০ নভেম্বর ২০২৪অদ্যাবধি  চলচ্চিত্র নির্মাতা, প্রযোজকমাহফুজ আলম 152x152পিক্সেল তথ্য ও সম্প্রচার মন্ত্রণালয় ১০ নভেম্বর ২০২৪ ১০ ডিসেম্বর ২০২৫   সমন্বয়ক, বৈষম্যবিরোধী ছাত্র আন্দোলন চৌধুরী রফিকুল আবরার120px শিক্ষা মন্ত্রণালয়৫ মার্চ ২০২৫অদ্যাবধি ঢাকা বিশ্ববিদ্যালয়ের আন্তর্জাতিক সম্পর্ক বিভাগের শিক্ষক, অধ্যাপক ও মানবাধিকার কর্মী   অন্তর্বর্তীকালীন সরকারের বিশেষ সহকারী (প্রতিমন্ত্রীর সমতুল্য পদমর্যাদা)সায়েদুর রহমানcenter|125x125px স্বাস্থ্য ও পরিবার কল্যাণ মন্ত্রণালয়১১ নভেম্বর ২০২৪অদ্যাবধি  বাংলাদেশ মেডিক্যাল বিশ্ববিদ্যালয়ের সাবেক উপাচার্য  রেলপথ মন্ত্রণালয়
 সড়ক পরিবহন ও সেতু মন্ত্রণালয়৫ মার্চ ২০২৫অদ্যাবধি  পুরকৌশলী ফয়েজ আহমদ তৈয়্যব center|125x125px ডাক, টেলিযোগাযোগ ও তথ্যপ্রযুক্তি মন্ত্রণালয়৫ মার্চ ২০২৫অদ্যাবধি  টেলিযোগাযোগ প্রকৌশলী আনিসুজ্জামান চৌধুরীcenter|125x125px অর্থ মন্ত্রণালয়১০ মার্চ ২০২৫অদ্যাবধি   অর্থনীতিবিদ, নীতি বিশ্লেষক এবং ভিজিটিং প্রফেসর, ওয়েস্টার্ন সিডনি বিশ্ববিদ্যালয় মোহাম্মদ সুফিউর রহমান center|125x125px পররাষ্ট্র মন্ত্রণালয়২০ এপ্রিল ২০২৫অদ্যাবধি   সাবেক জেনেভায় জাতিসংঘের কার্যালয়ে বাংলাদেশের স্থায়ী প্রতিনিধি এবং সুইজারল্যান্ডে বাংলাদেশের সাবেক রাষ্ট্রদূত

 সংস্কার কমিশন 

ইউনূস সরকার গুরুত্বপূর্ণ বলে মনে করা ক্ষেত্রগুলো সংস্কারের জন্য এগারোটি সংস্কার কমিশন গঠন করেছে। কমিশনের প্রধানের মর্যাদা হবে বাংলাদেশ সুপ্রিম কোর্টের আপিল বিভাগের বিচারপতির সমান।

 সাংবিধানিক বৈধতা 
১৯৭৫-১৯৭৮ (সায়েম মন্ত্রিসভা) এবং ১৯৯০-১৯৯১ (শাহাবুদ্দিন আহমেদের মন্ত্রিসভা) সময়কালে বাংলাদেশের রাজনৈতিক ইতিহাসে অন্তর্বর্তীকালীন সরকারের অস্তিত্ব থাকলেও, বাংলাদেশের সংবিধান এটির অনুমতি না দেওয়ায় এমন সরকারের সাংবিধানিক বৈধতা নিয়ে উল্লেখযোগ্য প্রশ্ন ছিল। মৌলিক কাঠামোর নীতি অনুসরণ করে সংবিধান বহিষ্কারের ধারাগুলো নিষিদ্ধ করে।

দেশের আইনে অতীতে একমাত্র সাংবিধানিক অন্তর্বর্তী সরকারের রূপ ছিল ১৯৯৬ সালে ত্রয়োদশ সংশোধনী এর মাধ্যমে চালু করা বাংলাদেশের তত্ত্বাবধায়ক সরকার ব্যবস্থা। কিন্তু ২০১১ সালে আওয়ামী লীগ সরকার পঞ্চদশ সংশোধনী এর মাধ্যমে এই ব্যবস্থা বাতিল করে দেয়।

তবে আওয়ামী লীগের সভাপতি ও সাবেক প্রধানমন্ত্রী শেখ হাসিনা এর পদত্যাগ এবং বিক্ষোভের মধ্যে দেশত্যাগের পরিপ্রেক্ষিতে, বাংলাদেশ সুপ্রীম কোর্টের আপিল বিভাগ ডক্ট্রিন অব নেসিসিটি (প্রয়োজনের তত্ত্ব) এর ভিত্তিতে ইউনূস সরকারের প্রয়োজনীয়তা স্বীকার করেছে। আদালতের যুক্তি হলো, হাসিনার পদত্যাগ এমন একটি পরিস্থিতি তৈরি করেছে যার জন্য সংবিধানে কোনো সমাধান নেই, কারণ বাংলাদেশের আইনি ব্যবস্থায় এখন ক্ষমতা হস্তান্তরের ব্যবস্থা অবশিষ্ট নেই। প্রধান বিচারপতি ওবায়দুল হাসান এর বক্তব্য অনুযায়ী, "আপিল বিভাগের মত হলো সংবিধানের ১০৬ অনুচ্ছেদ অনুসারে, সংসদ না থাকলে একজন প্রধান উপদেষ্টা ও কয়েকজন অন্যান্য উপদেষ্টাকে নিয়ে অন্তর্বর্তী সরকার গঠন করা যেতে পারে"। আওয়ামী লীগের ঘনিষ্ঠ সমর্থক হাসান নিজেও প্রধান বিচারপতির পদ থেকে ইস্তফা দিয়েছেন।

সুতরাং, অন্তর্বর্তী সরকারের সাংবিধানিক বৈধতার অভাব সত্ত্বেও, ব্যাপক জনসমর্থন এবং ১৯৭৫ সালের সামরিক জান্তা ক্ষমতা দখল রোধের প্রয়োজনীয়তার প্রেক্ষিতে, ইউনূস ২০২৪ সালের ৮ আগস্ট রাতে শপথ নেন। ইউনূস সরকার আন্তর্জাতিক সম্প্রদায়ের ব্যাপক সমর্থন পেয়েছে, অনেক রাষ্ট্রপ্রধান ও পররাষ্ট্রমন্ত্রী তাকে বাংলাদেশের অন্তর্বর্তীকালীন সরকারের প্রধান উপদেষ্টা হিসেবে শপথ গ্রহণে অভিনন্দন জানিয়েছেন।

 প্রতিক্রিয়া 
 অভ্যন্তরীণ 
 অন্তর্বর্তীকালীন সরকারের প্রধান উপদেষ্টা হিসেবে মুহাম্মদ ইউনূসের মনোনয়নকে বৈষম্যবিরোধী ছাত্র আন্দোলনের গুরুত্বপূর্ণ ব্যক্তি দ্বারা প্রস্তাব ও সমর্থন করা হয়। বৈষম্যবিরোধী ছাত্র আন্দোলনের সমন্বয়ক নাহিদ ইসলাম (পরবর্তীতে অন্তর্বর্তীকালীন সরকারের উপদেষ্টা) ৬ আগস্ট ২০২৪-এ বলেন, 

 ক্ষমতাচ্যুত সাবেক প্রধানমন্ত্রী শেখ হাসিনার পুত্র সজীব ওয়াজেদ জয় এএনআইকে দেওয়া এক সাক্ষাৎকারে এ সরকারকে অসাংবিধানিক আখ্যা দিয়ে বলেন,

 আন্তর্জাতিক 
  ভারতের প্রধানমন্ত্রী নরেন্দ্র মোদী অন্তর্বর্তীকালীন সরকারের প্রধান হিসেবে শপথ নেওয়ার পর ইউনূসকে অভিনন্দন জানান। মোদি বলেন, "আমরা হিন্দু ও অন্যান্য সমস্ত সংখ্যালঘু সম্প্রদায়ের নিরাপত্তা ও সুরক্ষা নিশ্চিত করে স্বাভাবিক অবস্থায় দ্রুত ফিরে আসার আশা করি"। ভারতের বিরোধী দলীয় নেতা রাহুল গান্ধী বাংলাদেশের অন্তর্বর্তীকালীন সরকারের প্রধান হিসেবে শপথ নেওয়ায় ড. ইউনূসকে অভিনন্দন জানান।
  পাকিস্তানের প্রধানমন্ত্রী শাহবাজ শরীফ বাংলাদেশকে একটি সৌহার্দ্যপূর্ণ ও সমৃদ্ধ ভবিষ্যতের দিকে এগিয়ে নিয়ে যেতে ইউনূসের সার্বিক সাফল্য কামনা করি। তিনি পাকিস্তান ও বাংলাদেশের মধ্যে সহযোগিতা গভীর করতে তার সাথে কাজ করার অপেক্ষায় রয়েছেন।
  মালদ্বীপের রাষ্ট্রপতি মোহাম্মদ মুইজ্জু গণপ্রজাতন্ত্রী বাংলাদেশের অন্তর্বর্তীকালীন সরকারের প্রধান উপদেষ্টা হিসেবে নিয়োগ পাওয়ায় ড. ইউনূসকে অভিনন্দন জানান। তিনি তার নেতৃত্বে বাংলাদেশের জনগণের ঐক্য, শান্তি ও সমৃদ্ধি কামনা করেন।
  চীন অন্তর্বর্তীকালীন সরকার গঠনকে স্বাগত জানিয়েছে। চীনের পররাষ্ট্র মন্ত্রণালয়ের মুখপাত্র লিন জিয়ান বলেন, 'চীন বাংলাদেশের একটি অন্তর্বর্তীকালীন সরকার প্রতিষ্ঠার বিষয়টি লক্ষ্য করেছে এবং এটাকে স্বাগত জানায়।
  তুরস্কের ফার্স্ট লেডি এমিনি এরদোয়ান বাংলাদেশের অন্তর্বর্তীকালীন সরকারের প্রধান হিসেবে নতুন ভূমিকার জন্য ড. ইউনূসকে শুভেচ্ছা জানান। তিনি বাংলাদেশের জনগণের সমৃদ্ধি ও কল্যাণ কামনা করেন।
  ডাচ পররাষ্ট্র মন্ত্রণালয় ড. ইউনূসের অন্তর্বর্তীকালীন সরকারকে স্বাগত জানান। প্রধানমন্ত্রী ডিক শুফও ড. ইউনূসকে অভিনন্দন জানিয়ে বলেন, 'আমাদের দেশগুলোর মধ্যে দীর্ঘদিনের ও আন্তরিক সম্পর্ক রয়েছে। আমি আপনার অন্তর্বর্তীকালীন সরকারকে সমর্থন করার এবং আমাদের সহযোগিতা আরও গভীর করার প্রত্যাশায় রয়েছি।
  কানাডার পররাষ্ট্রমন্ত্রী মেলানি জোলি ড. ইউনূসের নেতৃত্বে বাংলাদেশে অন্তর্বর্তীকালীন সরকারের উদ্বোধনকে স্বাগত জানান।https://x.com/melaniejoly/status/1822002436535676948
  মার্কিন যুক্তরাষ্ট্রের পররাষ্ট্র দপ্তরের মুখপাত্র ম্যাথিউ মিলার বলেন, "সাম্প্রতিক সহিংসতা বন্ধে ড. ইউনূসের আহ্বানকে আমরা স্বাগত জানাচ্ছি। অন্তর্বর্তীকালীন সরকারকে স্বাগত জানিয়ে গণতন্ত্রকে এগিয়ে নিতে একসঙ্গে কাজ করার আশা প্রকাশ করেছে।অন্তর্বর্তীকালীন সরকার ও ড. ইউনূস বাংলাদেশের জনগণের জন্য একটি গণতান্ত্রিক ভবিষ্যৎ তৈরি করতে চায়। তাই আমরা অন্তর্বর্তীকালীন সরকার ও ড. ইউনূসের সঙ্গে কাজ করতে প্রস্তুত রয়েছি।"
  মালয়েশিয়ার প্রধানমন্ত্রী আনোয়ার ইব্রাহিম বাংলাদেশের অন্তর্বর্তীকালীন সরকারের প্রধান উপদেষ্টা নিয়োগ পাওয়ায় ড. ইউনূসকে অভিনন্দন জানান।
  দক্ষিণ কোরিয়ার পররাষ্ট্র মন্ত্রণালয়ের একজন মুখপাত্র অন্তর্বর্তীকালীন সরকারের সাথে দক্ষিণ কোরিয়া–বাংলাদেশ সম্পর্ক জোরদার করার আশা প্রকাশ করেছেন।

 প্রতিষ্ঠান 
  ইউরোপিয়ান ইউনিয়ন (ইইউ) বাংলাদেশের অন্তর্বর্তীকালীন সরকারকে স্বাগত জানিয়েছে। ইইউ বাংলাদেশের নতুন প্রশাসনের সাথে কাজ করতে আগ্রহী ও গণতান্ত্রিক ক্ষমতা হস্তান্তরের জটিল কাজে সহায়তা করবে। ইউরোপীয় ইউনিয়নের পররাষ্ট্রনীতি বিষয়ক প্রধান জোসেপ বোরেল বলেন, 'ইইউ নতুন প্রশাসনের সঙ্গে জড়িত হতে এবং এই জটিল রূপান্তরকে সমর্থন করার প্রত্যাশায় রয়েছে, যা সুশাসন, গণতান্ত্রিক মূল্যবোধ এবং মানবাধিকারের প্রতি শ্রদ্ধার ভিত্তিতে একটি শান্তিপূর্ণ ও অন্তর্ভুক্তিমূলক প্রক্রিয়ার অংশ হওয়া উচিত।
  মিয়ানমারের ২৫৫টি বিপ্লবী দল ও সুশীল সমাজের একটি জোট অন্তর্বর্তীকালীন সরকার প্রতিষ্ঠাকে অভিনন্দন জানিয়ে একটি খোলা চিঠি প্রকাশ করেছে এবং রাজ্য প্রশাসন কাউন্সিলের বিরুদ্ধে মিয়ানমারের জাতীয় ঐক্যের সরকারকে সহযোগিতা ও সমর্থন করার জন্য ইউনূসের প্রতি আহ্বান জানিয়েছে।

 ১৯৮ বিশ্বনেতার দৃঢ় সমর্থন 
অধ্যাপক ড. মুহাম্মদ ইউনূসের নেতৃত্বাধীন বাংলাদেশের অন্তর্বর্তী সরকারের প্রতি দৃঢ় সমর্থন জানান ১৯৮ বিশ্বনেতা। যুক্তরাষ্ট্রের প্রভাবশালী ওয়াশিংটন পোস্ট পত্রিকায় পুরো পৃষ্ঠাজুড়ে এ-সংক্রান্ত একটি বিবৃতি বিজ্ঞাপন আকারে প্রকাশ করা হয়। বিবৃতিতে স্বাক্ষরকারী ব্যক্তিরা বলেন, 

বিবৃতিতে সই করা ব্যক্তিদের মধ্যে আছেন শান্তি, অর্থনীতি, সাহিত্য, চিকিৎসা, রসায়ন ও পদার্থবিজ্ঞানে নোবেলজয়ী ৯২ জন। তাঁদের মধ্যে অন্যতম বারাক ওবামা, শিরিন এবাদি, হুয়ান ম্যানুয়েল সান্তোস, রামোস-হোর্তা, মার্টিন কার্প্লাস, জোসেফ স্টিগলিৎজ, হার্টা মুলার, চার্লস রাইস, হিরোশি আমানো প্রমুখ।

অন্য বিশ্বনেতাদের মধ্যে আছেন নরওয়ের সাবেক প্রধানমন্ত্রী গ্রো ব্রুন্ডল্যান্ড, রোমানিয়ার সাবেক প্রেসিডেন্ট এমিল কনস্টান্টিনেস্কু, জাতিসংঘের সাবেক মহাসচিব বান কি মুন, বিশ্বব্যাংকের সাবেক ভাইস প্রেসিডেন্ট ম্যাটস কার্লসন, ভার্জিন গ্রুপের প্রতিষ্ঠাতা স্যার রিচার্ড ব্র্যানসন, মার্কিন রাজনীতিক টেড কেনেডি জুনিয়র প্রমুখ।

 আরও দেখুন 
 বাংলাদেশের তত্ত্বাবধায়ক সরকার
 শাহাবুদ্দিন আহমেদের মন্ত্রিসভা (অন্তর্বর্তীকালীন)
 ছাত্র-জনতার অভ্যুত্থান
 অসহযোগ আন্দোলন (২০২৪)
 বাংলাদেশে নির্বাচন
 বাংলাদেশী সরকারসমূহের তালিকা
 গণপ্রজাতন্ত্রী বাংলাদেশ সরকার
 বাংলাদেশের রাজনীতি
 বাংলাদেশের রাজনৈতিক দলসমূহের তালিকা
 বাংলাদেশের ছাত্র রাজনীতি
 গণপ্রজাতন্ত্রী বাংলাদেশের সংবিধান

 তথ্যসূত্র 


বিষয়শ্রেণী:বাংলাদেশ সরকার
বিষয়শ্রেণী:২০২৪-এ প্রতিষ্ঠিত মন্ত্রিসভা
বাংলাদেশ
বিষয়শ্রেণী:ছাত্র–জনতার অভ্যুত্থানের পরিণাম